પરંતુ જ્યારે તમે ઑલરેડી ૪૦-૫૦ વર્ષના છો જ અને તમને શરૂઆતી લક્ષણો ચાલુ થઈ ગયાં છે ત્યારે શું કરશો એ વાત સમજાવતાં ડૉ. મુદિત ખન્ના કહે છે, ‘તમને જો શરૂઆતી લક્ષણો સામે આવ્યાં હોય તો ગંભીર બનો અને એક્સરસાઇઝ અને ડાયટ વડે ચોક્કસપણે વજન ઉતારવાની કોશિશ કરો. આ સિવાય એક્સરસાઇઝ વડે પગના સ્નાયુઓને મજબૂત કરવાની કોશિશ કરો. પગનાં ઘૂંટણની આસપાસની જે પણ સ્નાયુઓ છે, જેમ કે સાથળ, સાથળની પાછળનો ભાગ, ઘૂંટણની નીચેના પગની પાછળના સ્નાયુઓ વગેરે સશક્ત બનાવવાની કસરતો જરૂરી છે. જો તમારાં શરૂઆતી લક્ષણોમાં કસરત કરવાથી દુખાવો થતો હોય તો ફિઝિયોથેરપી લો અને નિષ્ણાત પાસે આ પ્રકારની એક્સરસાઇઝ ચાલુ કરો.’